#19 — piemēri: 1) Stiprie alkoholiskie dzērieni: stiprā alkoholiskā dzēriena nosaukums — sugasvārds ar atsauci uz tās/to izejvielas(-u) nosaukumu(-iem), kas destilēta(-as) tā iegūšanai — NB! Iespējams tikai tad , ja iegūtie dzērieni atbilst stiprā alkoholiskā dzēriena definīcijai (2. pants), bet neatbilst stipro alkoholisko dzērienu kategorijas prasībām: a) tāda stiprā alkoholiskā dzēriena aprakstā, noformējumā un marķējumā, ko iegūst, destilējot vienīgi cukurniedru cukuru, bet kas neatbilst I pielikuma 1. kategorijas prasībām (rum), piemēram, tāpēc, ka stiprais alkoholiskais dzēriens ir saldināts, pārsniedzot maksimālo robežvērtību, kas noteikta šai stipro alkoholisko dzērienu kategorijai, var brīvprātīgi sniegt norādi “cukurniedru cukura stiprais alkoholiskais dzēriens”; b) tāda stiprā alkoholiskā dzēriena aprakstā, noformējumā un marķējumā, kas iegūts, destilējot vienīgi agavju un cukurniedru cukuru, un kas neatbilst nevienas I pielikuma kategorijas prasībām, var brīvprātīgi sniegt norādi “agavju un cukurniedru cukura stiprais alkoholiskais dzēriens”. 2) Graudu spirts (3. kategorijas stiprais alkoholiskais dzēriens): saskaņā ar SADZR I pielikuma 3. punkta h) apakšpunktu juridiskajā nosaukumā “graudu spirts” vai “graudu brendijs” vārdu “graudu” var aizstāt ar tās labības nosaukumu, kura vienīgā izmantota stiprā alkoholiskā dzēriena ražošanā, piemēram, “kviešu spirts” vai “auzu brendijs”. 3) Vīna spirts (4. kategorijas stiprais alkoholiskais dzēriens): a) tāda vīna spirta aprakstā, noformējumā un marķējumā, kas iegūts, destilējot vienīgi “Chardonnay wine”, kas ražots saskaņā ar piemērojamajiem vīna nozares tiesību aktiem, var brīvprātīgi sniegt norādi “Chardonnay Wine spirts”; b) tāda vīna spirta aprakstā, noformējumā un marķējumā, kas iegūts, destilējot vienīgi “Chardonnay wine” un “Merlot wine”, kas ražots saskaņā ar piemērojamajiem vīna nozares tiesību aktiem, var brīvprātīgi sniegt norādi “Chardonnay un Merlot Wine spirts”. 4) Degvīns (15. kategorijas stiprais alkoholiskais dzēriens): a) tāda degvīna aprakstā, noformējumā un marķējumā, ko ražo, izmantojot vienīgi labības fermentācijā iegūtu etilspirtu , var brīvprātīgi sniegt norādi “graudu degvīns”; b) tāda degvīna aprakstā, noformējumā un marķējumā, ko ražo, izmantojot vienīgi graudu un kartupeļu fermentācijā iegūtu etilspirtu , var brīvprātīgi sniegt norādi “graudu un kartupeļu degvīns”*. * Saskaņā ar SADZR I pielikuma 15. punkta f) apakšpunktu, tāda degvīna aprakstā, noformējumā vai marķējumā, kurš ražots ne vienīgi no kartupeļiem un/vai graudiem, ir skaidri saskatāma norāde “ražots no …”, kura ir papildināta ar to izejvielu nosaukumu, kuras ir izmantotas lauksaimnieciskas izcelsmes etilspirta ražošanai. Šī norāde ir tajā pašā redzamības laukā kā juridiskais nosaukums. 5) Gin (20. kategorijas stiprais alkoholiskais dzēriens): a) tāda gin aprakstā, noformējumā un marķējumā, ko ražo ar etilspirtu, kurš iegūts, destilējot vienīgi graudus , var brīvprātīgi sniegt norādi “ ar (lauksaimnieciskas izcelsmes) etilspirtu, kas izgatavots no graudiem”*; b) tāda gin aprakstā, noformējumā un marķējumā, ko ražo ar etilspirtu, kurš iegūts, destilējot vienīgi kviešus un miežus , var brīvprātīgi sniegt norādi “ar (lauksaimnieciskas izcelsmes) etilspirtu, kas izgatavots no miežiem un kviešiem / kviešiem un miežiem” , atkarībā no katra labības veida tīrā spirta proporcijas.* * Saskaņā ar I pielikuma 20. punkta a) apakšpunktu gin ir stiprais alkoholiskais dzēriens ar kadiķogu aromātu, ko ražo, lauksaimnieciskas izcelsmes etilspirtu aromatizējot ar kadiķogām. Saskaņā ar minētā pielikuma 19. punkta a) apakšpunktu stiprais alkoholiskais dzēriens ar kadiķogu aromātu ir stiprais alkoholiskais dzēriens, ko ražo, aromatizējot lauksaimnieciskas izcelsmes etilspirtu vai graudu spirtu, vai graudu destilātu, vai to kombināciju ar kadiķogām. 6) Liķieris (33. kategorijas stiprais alkoholiskais dzēriens): a) tāda liķiera aprakstā, noformējumā un marķējumā, ko ražo, izmantojot vienīgi etilspirtu vai destilātu, kurš izgatavots no bumbieriem, attiecīgi var būt norāde “Liķieris, kas ražots ar bumbieru etilspirtu” vai “Liķieris, ko ražo ar bumbieru destilātu”; b) liķieri, ko ražo, izmantojot gan bumbieru, gan aprikožu etilspirtu, var marķēt kā “Liķieri, kas ražots uz tāda etilspirta bāzes, kurš ražots no bumbieriem un aprikozēm” vai “Liķieri, kas ražots ar etilspirtu, kurš iegūts no aprikozēm un bumbieriem” atkarībā no tīrā spirta proporcijas, ko veido no bumbieriem iegūts etilspirts un etilspirts, kas iegūts no aprikozēm.